ગુજરાત નાર્કોટિક્સ કોન્ટ્રલ બ્યુરો ના ઝોનલ ડિરેક્ટર હરિઓમ ગાંધીના જણાવ્યા મુજબ આજે સવારે ઈન્ડિગો ની ફ્લાઇટ માં 1 વ્યક્તિ ચરસનો જથ્થો લઈ અમદાવાદ આવી રહ્યો છે. જેના આધારે સવારે શ્રીનગરથી આવી રહેલી ફ્લાઈટ ના પેસેન્જર ફારૂક શેખ પાસેની બેગમાં તપાસ કરતા તેમાંથી ફ્રૂટ ના બોક્સમાંથી 10 કિલો ચરસ મળી આવ્યું હતું. જેની કિંમત આંતર રાષ્ટ્રીય બજારમાં 1 કરોડ માનવામાં આવી રહી છે. આ ઉપરાંત એનસીબીએ એક અન્ય વ્યક્તિને પણ ઝડપી લીધો હતો જે ફારૂખ ને રિસીવ કરવા આવ્યો હતો. ખૂબ લાંબા સમય બાદ એરપોર્ટથી ડ્રગ્સ પકડાયાનું બહાર આવ્યું છે. આ અંગે વધુ તપાસ શરૂ કરવામાં આવી રહી છે.